19. desember 2019,20 : 00 - 21:30 , Ísafjarðarkirkja Æskujól eru tónleikar fimmtudaginn 19. desember 2019 kl. 20:00 í Ísafjarðarkirkju . Meginþema okkar er fjölskyldan saman um jólin . Þetta eru tónleikar fjölskyldu og vina , með ást og umhyggju fyrir hvort öðru búum við til æskujól okkar allra . Þetta er sennilega í fyrsta skipti sem þrír unglingar fara í skipulagðan jólatúr á aðventunni . Ari Ólafsson er landsmönnum kunnur . Hann tók þátt í Evróvision fyrir okkar hönd árið 2018 . Hann er gríðarlega efnilegur tenórsöngvari og verður gaman að fylgjast með honum í framtíðinni . Karolína Sif er 18 ára stúlka frá Bolungarvík . Karó er gríðarlega efnileg söngkona og hefur gefið út eitt lag á spotify með Jógvan Hansen - Þú ert sú eina . Pétur Ernir er 19 ára gamall Ísfirðingur . Pétur er hálfgert undrabarn og framúrskarandi hæfileikaríkur listamaður . Hann bæði spilar á píanó á tónleikunum sem og syngur . Einnig sér hann um allar útsetningar . Þríeykið mun flytja frumsamið lag eftir Pétur og Karó á tónleikunum . Að sjálfsögðu heitir lagið Æskujól . Lokalagið verður Heims um ból sem verður almennur söngur og þá fáum við alla þá krakka sem mæta á tónleikana til að koma til okkar og syngja með okkur fyrir gesti .